ବଲିଉଡ ଅଭିନେତା ପ୍ରତୀକ ବବରଙ୍କ କିଛି ଫଟୋ ଏବଂ ଭିଡିଓ ଏବେ ସୋସିଆଲ ମିଡିଆରେ ଭାଇରାଲ ହେବାରେ ଲାଗିଛି । ଏହି ଫଟୋ ଏବଂ ଭିଡିଓ ସବୁ ଫତେହପୁର ସିକରୀର । ଏଠାରେ ପ୍ରତୀକ ପିତା ରାଜ ବବରଙ୍କ ନିର୍ବାଚନୀ ପ୍ରଚାରରେ ସାହାଯ୍ୟ କରିବା ପାଇଁ ପହଁଚିଥିଲେ । ଫତେହପୁର ସକରୀରେ ପହଂଚି ପ୍ରତୀକ ବବର ସ୍ଥାନୀୟ ଲୋକଙ୍କ ସାମ୍ନାରେ ହାତ ଯୋଡି ତାଙ୍କ ପିତାଙ୍କୁ ଭୋଟ ଦେବା ପାଇଁ ଅନୁରୋଧ କରିଥିଲେ ।
ଏହି ଭିଡିଓ ଏବଂ ଫଟୋକୁ ପ୍ରତୀକ ନିଜ ଇଂଷ୍ଟାଗ୍ରାମ ଆକାଉଣ୍ଟରେ ସେୟାର କରିଛନ୍ତି । ଭିଡିଓରେ ଦେଖିବାକୁ ମିଳିଛି ଯେ, ପ୍ରତୀକ ସେଠାକାର ସ୍ଥାନୀୟ ଲୋକଙ୍କ ସହିତ ଆଲୋଚନା କରୁଛନ୍ତି । ଏହି ନିର୍ବାଚନୀ ପ୍ରଚାରରେ ପ୍ରତୀକଙ୍କ ସହିତ ତାଙ୍କ ପତ୍ନୀ ସାନ୍ୟା ସାଗର ମଧ୍ୟ ନଜର ଆସିଥିଲେ ।
ନିର୍ବାଚନ ପୂର୍ବରୁ ରାଜ ବବର ଫତେହପୁର ସକରୀ ଠାରେ ରୋଡ ଶୋ' କରିଥିଲେ ଏବଂ ଦାବି କରିଥିଲେ ଯେ ବିଜେପି ସରକାର ଫତେହପୁର ସକରୀରେ ଗତ ପାଂଚ ବର୍ଷ ହେବ କୌଣସି କାମ କରିନାହାଁନ୍ତି । ଏହା ସହିତ ସେ କହିଥିଲେ ମୁଁ ଏଠାରେ ବହୁତ କିଛି କରିଛି ଏବଂ ଏହି ଲୋକେ ମୋତେ ଅନେକ ଭଲ ପାଇବା ଦେଇଛନ୍ତି । ଏହି ଲୋକେ କେବଳ ରାଜ ବବରଙ୍କୁ ହିଁ ଭୋଟ ଦେବେ ।
କହିରଖୁଛୁ ଯେ, ପ୍ରତୀକ ବବର ନିକଟରେ ନିଜ ବିବାହକୁ ନେଇ ଚର୍ଚ୍ଚାରେ ଥିଲେ । ସେ ସାନ୍ୟା ସାଗରଙ୍କୁ ୨୩ ଜାନୁଆରୀ ୨୦୧୯ରେ ବିବାହ କରିଥିଲେ । ବିବାହ ପରେ ମୁମ୍ବାଇରେ ଏକ ପାର୍ଟି ମଧ୍ୟ ରଖିଥିଲେ । ଫିଲ୍ମ ବିଷୟରେ କହିବାକୂୁ ଗଲେ ସେ ଖୁବ ଶୀଘ୍ର ଫିଲ୍ମ 'ଛିଛୋରେ' ରେ ନଜର ଆସିବେ । ଏହି ଫିଲ୍ମରେ ଶ୍ରଦ୍ଧା କପୁର ଏବଂ ସୁଶାନ୍ତ ସିଂ ରାଜପୁତଙ୍କୁ ମଧ୍ୟ ଦେଖିବାକୁ ମିଳିବ । ଏହା ବ୍ୟତିତ ସେ 'ଅଭି ତୋ ପାର୍ଟି ସୁରୁ ହୁଇ ହେ'ରେ ମଧ୍ୟ ନଜର ଆସିବେ ।
